S-au întors vremurile filmărilor paparazzi ce deconspiră sfaturi secrete și, în ultima vreme, în special liberalii pare că nu prea mai au unde să se ascundă. La întâlnirea dintr-un restaurant select din Capitală, la etajul 25 al unui hotel de lux, au venit mai întâi milionarul Altex, Dan Ostahie și cel care tot este acuzat în ultima vreme că ar fi devenit aranjorul din PNL, Remus Borza, consilier personal al președintelui PNL.
După jumătate de oră, apare și Nicolae Ciucă dar apar și imaginile în presă, inclusiv cu detalii că la masă s-ar fi băut unul dintre cele mai exclusiviste vinuri de pe planetă, Petrus, de peste 3.400 de euro sticla. Nicolae Ciucă, a declarat însă că a fost vin românesc.
"Este, probabil, momentul să lămurim un fake-news grosolan, în primul rând că nu știu dacă pe mine m-a văzut lumea frecventând des restaurante.
A fost o discuție pe care am avut-o cu un om de afaceri, iar vinul acela vă pot spune cu toată responsabilitatea că a fost unul românesc. Eu acum am aflat că există vin atât de scump. Când am auzit că există o sticlă de vin care costă atât de mulți bani m-am gândit la cât de prețios ar putea să fie vinul de acasă, de la mama. Sticla pe care am băut-o costa undeva la 370 de lei. Era vin de Recaș", a spus Nicolae Ciucă.
Jurnaliștii Gândul spun că s-ar fi discutat ca milionarul Ostahie să fie candidatul PNL pentru Primăria Generală a Capitalei. Din declarațiile lui Nicolae Ciucă nu prea s-a înțeles: ba că nu, ba că nu e exclus.
Remus Borza, consilierul său, însă, a zis că este o chestiune de notorietate publică deja și că Dan Ostahie va fi cuprins în sondaje, împreună cu alte variante. Iar de aici s-a pornit o adevărată furtună de informații pe surse, cum că liberalii au pus ochii pe mai mulți milionari importanți și i-ar vrea pe listă.
Dan Ostahie,
Cine este Remus Borza, mâna dreaptă a lui Nicolae Ciucă și cel care a băgat Hidroelectrica în insolvență
Primarul Capitalei, la fel de important ca președintele României
Dosare fabricate pentru îndepărtarea candidaților la Primăria Capitalei
PSD ar fi mutat alegerile prezidențiale în septembrie pentru Mircea Geoană
Pe de altă parte, PSD trage tare să obțină o înțelegere de candidat comun PSD-PNL acesta să fie Marcel Ciolacu. Doar că, și dacă va obține asta, Marcel Ciolacu și PSD s-ar putea să primească un șah de la Mircea Geoană, cel pentru care se spune că PSD ar fi mutat alegerile prezidențiale în septembrie, ca să nu poată candida, deoarece mandatul de Secretar General Adjunct NATO i se termină în octombrie.
Numai că, surpriză! Mircea Geoană anunță că este foarte probabil să plece de la NATO mai devreme!! Fiind o cutumă ca secretarul general și adjunctul să nu plece amândoi odată, ci pe rând.
Chestiunea care nu se poate întâmpla în această toamnă este ca Jens Stotenberg și eu, adjunctul domniei sale, să plecăm în același timp. El pleacă la 1 octombrie. Deci, eu, pentru a putea să asigurăm continuitate și succesiune la vârful alianței, va trebui să plec fie mai devreme, fie mai târziu. Ambele variante sunt astăzi pe masă.
Alte voci, însă, spun că esențial ar putea fi un telefon pe care, dacă îl primesc liderii celor două partide, totul se va aranja de urgență iar candidatul va fi o surpriză.